**Suzuki Connect
Tietosuojaseloste käyttäjille**

Tässä tietosuojaselosteessa (”**Tietosuojaseloste**”) kerrotaan, miten Suzuki Motor Corporation ja Magyar Suzuki Corporation Ltd. (”**me**”, ”**meitä**” ja ”**meidän**”) keräävät ja käsittelevät sinua koskevia henkilötietoja käyttäessäsi Suzuki Connect -palveluja. Edellä mainittu kattaa myös Suzuki Connect -älypuhelinsovelluksen (”**Sovellus**”), sinulle rekisteröidyn Suzuki-ajoneuvon (”**Rekisteröity ajoneuvo**”) ja muiden Suzuki Connectin kautta tarjottavien palveluiden käytön (yhdessä ”**Liitännäispalvelut**”). Tässä Tietosuojaselosteessa termeillä ”**sinä**” ja ”**sinun**” viitataan henkilöön, joka käyttää Liitännäispalveluita.

Tietosuojaselosteessa kerrotaan, miten keräämme Liitännäispalveluita käyttäviä ”**Käyttäjiä**” koskevia henkilötietoja. Sovelluksen ensisijaiseksi Käyttäjäksi rekisteröitynyt Käyttäjä (”**Ensisijainen käyttäjä**”) voi liittää tiliinsä toissijaisen käyttäjän (”**Toissijainen käyttäjä**”) noudattamalla Sovelluksessa annettuja ohjeita. Ensisijainen käyttäjä voi rajoittaa Toissijaisen käyttäjän oikeuksia Sovelluksessa. Toissijaista käyttäjää pidetään tässä Tietosuojaselosteessa mainittuna Käyttäjänä, joten häneen sovelletaan tätä Tietosuojaselostetta samoin kuin Käyttäjään.

Huomaa kuitenkin, että vaikka Käyttäjä vuokraisi Rekisteröidyn ajoneuvonsa toiselle henkilölle, keräämme henkilötietoja (ml. Rekisteröidyn ajoneuvon sijaintitiedot), tarjotaksemme Liitännäispalveluja. Jos Käyttäjä vuokraa Rekisteröidyn ajoneuvonsa toiselle henkilölle, Käyttäjän on toimitettava tämä Tietosuojaseloste kyseiselle henkilölle tiedoksi, jotta kyseinen henkilö saa tietää, miten häntä koskevia henkilötietoja käsitellään Liitännäispalveluiden yhteydessä.

Tässä Tietosuojaselosteessa kerrotaan lisäksi, miten käytämme sinua koskevia henkilötietoja ja miten suojaamme ne sekä millaisia henkilötietoihisi kohdistuvia oikeuksia sinulla on ja kenelle luovutamme sinua koskevia henkilötietoja. Suzuki Motor Corporation ja Magyar Suzuki Corporation Ltd. toimivat itsenäisinä rekisterinpitäjinä sinua koskevien henkilötietojen osalta. Alla kohdassa 8 on annettu lisätietoja siitä, miten voit ottaa meihin yhteyttä.

1. **Mitä sinua koskevia henkilötietoja keräämme?**
	1. Henkilötiedoilla tarkoitetaan kaikkia sellaisia tietoja, joiden avulla sinut voidaan tunnistaa. Keräämme sinua koskevia henkilötietoja useista eri lähteistä, mukaan lukien suoraan meille toimittamasi henkilötiedot ja kolmansilta osapuolilta keräämämme henkilötiedot.
	2. Lainsäädäntö saattaa edellyttää, että keräämme tiettyjä sinua koskevia henkilötietoja, tai saatamme joutua keräämään sinua koskevia henkilötietoja välillemme syntyneen sopimussuhteen perusteella. Näiden tietojen toimittamatta jättäminen voi estää tai viivästyttää edellä mainittujen velvoitteiden täyttämistä.
		1. **Meille toimittamasi henkilötiedot ja muista lähteistä kerätyt henkilötiedot**
	3. Keräämme sinua koskevia henkilötietoja silloin, kun toimitat niitä suoraan meille, sekä muista kolmannen osapuolen lähteistä. Tällaisiin henkilötietoihin lukeutuvat suorat tunnistetiedot, kuten nimesi ja yhteystietosi, mutta myös epäsuorat tunnistetiedot, kuten tiedot, joita saatamme kerätä siitä sähköisestä laitteesta ja/tai Rekisteröidystä ajoneuvosta, jonka kautta käytät Liitännäispalveluita. Käsittelemme esimerkiksi henkilötietoja, jotka toimitat rekisteröidessäsi Suzuki Connect -tilin Sovelluksessa. Saatamme lisäksi kerätä sinua koskevia henkilötietoja, kuten esimerkiksi sijaintitiedot ja ajohistoria, Liitännäispalveluiden käytön perusteella.
	4. Keräämme sinua koskevia henkilötietoja myös muista lähteistä, kuten esimerkiksi jälleenmyyjältä, jolta ostit Rekisteröidyn ajoneuvosi, tai muilta jakelijoilta tai kolmannen osapuolen palveluntarjoajilta.
		1. **Keräämiemme henkilötietojen tyypit**
	5. Käsittelemämme sinua koskevat henkilötietoryhmät voivat sisältää kaikki ne ryhmät, joihin kuuluvia henkilötietoja toimitat meille käyttämällä Liitännäispalveluja tai jotka keräämme sinulta tai kolmansilta osapuolilta tässä Tietosuojaselosteessa kuvatulla tavalla. Saatamme esimerkiksi käsitellä seuraavia sinua koskevia henkilötietoja:
		* 1. **Henkilö- ja yhteystiedot** – kuten nimesi, posti- ja sähköpostiosoitteesi, puhelinnumerosi ja kansalaisuutesi.
			2. **Laite- ja sähköiset tiedot** – kuten Sovelluksen sisältävän älypuhelimesi IP-osoite, laitetyyppi, laitetunnus, laitteen käyttöjärjestelmäversio ja Rekisteröityä ajoneuvoasi koskevat GPS-tiedot.
			3. **Ajoneuvotiedot** – kuten ajoneuvon valmistenumero, ajoneuvon tyyppi, rekisterinumero, ajoneuvon sisäiset diagnostiikkatiedot ja ajotiedot, sisältäen [kiihdytys-/jarrutustottumukset, ajokilometrit, moottorin nopeus, ajoneuvon nopeus ja keskimääräinen polttoainetaloudellisuus].
			4. **Ajoneuvon huoltoon liittyvät tiedot** – kuten Rekisteröidyn ajoneuvon huoltohistoria ja osien vaihto.
			5. **Tunnistautumistiedot** – kuten tunnukset, joiden avulla voit käyttää Liitännäispalveluihin liitettyä tiliäsi, mukaan lukien käyttäjätunnus ja salasana.
			6. **Palveluihin liittyvät tiedot** – kuten tiedot Liitännäispalveluiden käytöstä, sopimuksen päivämäärästä, Liitännäispalveluiden uusimisesta ja lopettamisesta ja Rekisteröidyn ajoneuvon käytöstä sekä tiedot esittämistäsi pyynnöistä ja lähettämistäsi tiedusteluista.
2. **Miten käytämme sinua koskevia henkilötietoja ja millä perusteilla?**
	1. Käytämme sinua koskevia henkilötietoja seuraaviin tarkoituksiin:
		1. Liitännäispalveluiden tarjoaminen ja niiden mukauttaminen käyttöösi sopiviksi, jotta voimme esimerkiksi lähettää sinulle ilmoituksia tietyistä Rekisteröidyn ajoneuvon ominaisuuksista, kuten säännöllisten tarkastusten ajankohdasta;
		2. Liitännäispalveluiden toimivuuden varmistaminen;
		3. Liitännäispalveluita koskevien tiedustelujen ja pyyntöjen käsitteleminen;
		4. Sinua koskevien henkilötietojen oikeellisuuden tarkistaminen, jotta voimme varmentaa Suzuki Connect -tilisi tiedot;
		5. Rahanpesun ehkäisemiseen liittyvien velvollisuuksiemme täyttäminen sekä kaikkien soveltuvien verovelvoitteiden ja Euroopan unionin lainsäädännössä meille asetettujen velvollisuuksien täyttäminen;
		6. Yhteistyön tekeminen sääntely- ja lainvalvontaviranomaisten kanssa silloin, kun se on tarpeen;
		7. Liitännäispalvelujen käytön kartoittaminen ja tietojen kerääminen, jotta voimme kehittää uusia ja parempia palveluja tulevaisuudessa; ja
		8. Tutkimuksen ja analyysien tekeminen, jotta voimme parantaa Suzuki-ajoneuvojen toimintaa ja tarjoamiamme palveluita sekä kehittää uusia Suzuki-ajoneuvoja ja -palveluita.
	2. Käsittelemme sinua koskevia henkilötietoja seuraavilla laillisilla käsittelyperusteilla:
		1. Sopimukseemme perustuvien velvollisuuksiemme täyttäminen;
		2. Lakisääteisten velvollisuuksiemme noudattaminen;
		3. Nimenomaisesti antamasi suostumus; ja
		4. Oikeutettujen etujemme toteuttaminen.
	3. Aina kun vetoamme oikeutettujen etujemme toteuttamiseen, olemme suorittaneet arvioinnin, jossa olemme punninneet oikeuksiasi vasten meidän oikeuksiamme varmistaaksemme, että sinulle kuuluva oikeus suojata sinua koskevia henkilötietoja ei syrjäytä meille kuuluvia oikeuksia. Tässä yhteydessä toteutamme oikeutettua etuamme ymmärtääksemme, miten käytät Liitännäispalveluita, jotta voimme tarjota palveluita sinulle asianmukaisesti ja jotta voimme hankkia tietoa, jonka avulla voimme kehittää uusia ja parempia palveluita tulevaisuudessa.
	4. Kuten kohdassa 2.2 on todettu, saatamme pyytää suostumustasi tietyntyyppisten henkilötietojen keräämiseen ja käyttämiseen silloin, kun laki sitä edellyttää (esimerkiksi suoramarkkinoinnin yhteydessä). Mikäli pyydämme suostumustasi sinua koskevien henkilötietojen käsittelyyn, voit peruuttaa antamasi suostumuksen milloin tahansa muuttamalla Sovelluksen asetuksia.
3. **Sinua koskeva automaattinen päätöksenteko**
	1. Tällä hetkellä emme tee sinua koskevia automaattisia päätöksiä, mutta jos alamme tulevaisuudessa tehdä tämäntyyppistä käsittelyä, päivitämme tätä Tietosuojaselostetta asianmukaisesti ennen käsittelyn aloittamista.
4. **Missä tilanteissa luovutamme sinua koskevia henkilötietoja muille tahoille?**
	1. Käytämme sinua koskevia henkilötietoja pääasiassa tarjotaksemme sinulle Liitännäispalveluitamme. Saatamme kuitenkin lisäksi luovuttaa sinua koskevia henkilötietoja seuraaville tahoille:
		1. **Kolmannen osapuolen palveluntarjoajat**, jotka suorittavat palveluita puolestamme, kuten IT-toimittajat, pilvipalvelujen tarjoajat, asiakastukipalvelujen tarjoajat, ulkoisten maksupalvelujen tarjoajat, markkinointipalvelut ja muut liiketoiminnan palveluntarjoajat. Saatamme esimerkiksi tehdä yhteistyötä muiden yritysten kanssa silloin, kun käsittelemme Liitännäispalveluiden käyttäjäksi rekisteröitymisen yhteydessä maksamasi maksut turvallisella tavalla, tai silloin, kun optimoimme palvelujamme ja lähetämme markkinointisähköposteja tai kun analysoimme ja säilytämme tietoja.
		2. **Jälleenmyyjät ja jakelijat**, jotka myyvät tuotteitamme ja tarjoavat Rekisteröityyn ajoneuvoosi liittyviä palveluja. Saatamme luovuttaa sopimustietojasi ja Rekisteröidyssä ajoneuvossasi ilmenneitä toimintahäiriöitä koskevia tietoja näille tahoille Liitännäispalvelujen tarjoamisen yhteydessä (esim. määräaikaishuoltoa, takaisinvetoa tai ajoneuvon kuntotarkastusta varten).
		3. **Laajemman Suzuki Motor Corporation -konsernin jäsenet.** Teemme tiivistä yhteistyötä muiden konserniimme kuuluvien yhtiöiden ja yritysten kanssa. Saatamme luovuttaa tiettyjä tietoja siitä, miten käytät Rekisteröityä ajoneuvoasi, esimerkiksi muille konserniyrityksillemme sisäistä raportointia varten.
		4. **Lainvalvontaviranomaiset, tuomioistuimet, sääntelyviranomaiset, valtion viranomaiset ja muut kolmannet osapuolet.** Saatamme luovuttaa sinua koskevia henkilötietoja näille tahoille, mikäli katsomme, että se on tarpeen lakisääteisen tai sääntelyyn perustuvan velvoitteen noudattamiseksi tai muutoin oikeuksiemme tai kolmannen osapuolen oikeuksien suojaamiseksi.
		5. **Itsenäiset korjaamot.** Saatamme luovuttaa Ajoneuvoa koskevia tietoja tai Ajoneuvon huoltoon liittyviä tietoja itsenäisille korjaamoille lain edellyttämällä tavalla, jotta itsenäiset korjaamot voivat tehdä ajoneuvoosi tarvittavat korjaukset ja täyttää EU-lainsäädännössä asetetut vaatimukset.
		6. **Omaisuuserien ostajat.** Saatamme luovuttaa sinua koskevia henkilötietoja kolmannelle osapuolelle, joka hankkii tai jolle siirrämme kaiken tai lähes kaiken varallisuutemme ja liiketoimintamme tai liiketoimintamme osan, kuten Liitännäispalvelut. Tällaisen myynnin tai siirron yhteydessä pyrimme kohtuullisin tavoin varmistamaan, että taho, jolle luovutamme sinua koskevia henkilötietoja, käyttää niitä tässä Tietosuojaselosteessa määritetyllä tavalla.
	2. Koska toimimme osana globaalia liiketoimintaa, edellä mainitut henkilötietoja vastaanottavat tahot saattavat sijaita sen lainkäyttöalueen ulkopuolella, jossa sinä asut (tai jossa me tarjoamme palveluja). Lisätietoja on annettu alla kohdassa ”Kansainväliset tiedonsiirrot”.
5. **Kansainväliset tiedonsiirrot**
	1. Koska olemme kansainvälinen yritys, saatamme joutua siirtämään henkilötietojasi asuinmaasi ulkopuolisiin maihin, joissa meillä tai palveluntarjoajillamme on toimipisteitä. Näiden maiden tietosuojalainsäädäntö ja -määräykset saattavat poiketa asuinmaasi lainsäädännöstä, eivätkä ne välttämättä tarjoa samaa tietosuojan tasoa kuin EU:n tai Yhdistyneen kuningaskunnan lainsäädännössä säädetään eikä niiden välttämättä katsota takaavan EU:n tai Yhdistyneen kuningaskunnan lainsäädännössä määritettyä riittävää tietosuojan tasoa.
	2. Joissakin tapauksissa tietojasi saatetaan siirtää, tallentaa ja käsitellä maassa, jonka ei katsota takaavan riittävää tietosuojan tasoa sovellettavien lakien mukaisesti (kuten Euroopan unionin tai Yhdistyneen kuningaskunnan lakien mukaisesti). Kun teemme tällaisia siirtoja, otamme käyttöön asianmukaiset suojatoimet (kuten vakiosopimuslausekkeet) sovellettavien oikeudellisten vaatimusten mukaisesti.
	3. Asuinmaasi ulkopuolisissa maissa kyseisen maan hallitus tai virastot voivat saada pääsyn henkilötietoihisi lainmukaisen määräyksen nojalla.
	4. Jos haluat lisätietoja käytössä olevista asianmukaisista suojatoimista, voit ottaa meihin yhteyttä alla olevassa kohdassa "Yhteystiedot" annettujen tietojen kautta.
6. **Tietoturva ja tietojen säilyttäminen**
	1. Toteutamme teknisiä ja organisatorisia toimenpiteitä varmistaaksemme tietoturvatason, joka vastaa käsittelemiimme henkilötietoihin kohdistuvaa riskiä. Näillä toimenpiteillä pyritään varmistamaan henkilötietojen jatkuva eheys ja luottamuksellisuus. Arvioimme näitä toimenpiteitä säännöllisesti varmistaaksemme henkilötietojen käsittelyn turvallisuuden.
	2. Säilytämme sinua koskevia henkilötietoja niin kauan kuin se on tarpeen tässä Tietosuojaselosteessa määritettyjä käsittelytarkoituksia varten. Kun sopimussuhteemme sinun kanssasi on päättynyt, säilytämme henkilötietojasi niin kauan, että voimme:
* Ylläpitää liiketoimintatietoja analyysiä ja/tai tilintarkastusta varten
* Noudattaa kaikkia asiaankuuluvia verovelvoitteita
* Noudattaa lakisääteisiä tietojen säilyttämistä koskevia vaatimuksia
* Vastata olemassa oleviin tai mahdollisiin oikeudellisiin vaatimuksiin tai esittää oikeudellisia vaatimuksia
* Käsitellä palveluja koskevia valituksia

Jos haluat lisätietoja siitä, miten ja kuinka kauan säilytämme sinua koskevia henkilötietoja, voit ottaa meihin yhteyttä jäljempänä kohdassa 8 esitettyjen yhteystietojen kautta.

* 1. Mikäli emme pysty teknisistä syistä poistamaan joitakin henkilötietoja kokonaan järjestelmistämme, otamme käyttöön asianmukaiset toimenpiteet, joilla estämme kyseisten henkilötietojen käsittelyn tai käytön jatkamisen.
1. **Henkilötietoja koskevat oikeutesi**
	1. Sinulla on oikeus saada pääsy hallussamme oleviin sinua koskeviin henkilötietoihin, oikaista niitä, pyytää niiden poistamista, rajoittaa niiden käyttöä, vastustaa niiden tiettyjä käyttötapoja, vastaanottaa ne käyttökelpoisessa sähköisessä muodossa ja siirtää ne kolmannelle osapuolelle (ns. oikeus siirtää tiedot järjestelmästä toiseen), tehdä valitus paikalliselle tietosuojaviranomaiselle tavastamme käsitellä sinua koskevia henkilötietoja tai peruuttaa henkilötietojesi käyttöä tai luovuttamista koskeva suostumus.
	2. Kehotamme sinua ottamaan yhteyttä meihin sinua koskevien henkilötietojen päivittämiseksi tai korjaamiseksi, jos kyseiset tiedot muuttuvat tai jos hallussamme olevat sinua koskevat henkilötiedot ovat virheellisiä. Otamme sinuun yhteyttä, jos tarvitsemme sinulta lisätietoja pyyntöjesi toteuttamiseksi. Jos haluat käyttää kyseisiä oikeuksia tai jos sinulla on kysyttävää oikeuksistasi, voit ottaa meihin yhteyttä alla olevien yhteystietojen kautta.
2. **Yhteystiedot**
	1. Kuten edellä on todettu, Suzuki Motor Corporationja Magyar Suzuki Corporation Ltd. toimivat itsenäisinä rekisterinpitäjinä ja ovat vastuussa sinua koskevista henkilötiedoista, joita keräämme ja käsittelemme Liitännäispalveluiden yhteydessä.
	2. Suzuki Motor Corporationin sähköpostiosoite on privacy-contact-jp@mail.connect.suzuki, ja sen rekisteröity toimipaikka sijaitsee osoitteessa 300 Takatsuka-cho, Chuo-ku, Hamamatsu-shi, Shizuoka-ken, Japan.
	3. Magyar Suzuki Corporation Ltd:n sähköpostiosoite on privacy-contact-eu@suzuki.hu , ja sen rekisteröity toimipaikka sijaitsee osoitteessa 2500 Esztergom, Schweidel JOZSEF utca 52, Hungary*.*
	4. Suzuki Motor Corporationin tietosuojavastaavaan voi ottaa yhteyttä osoitteeseen: 300 Takatsuka-cho, Chuo-ku, Hamamatsu-shi, Shizuoka-ken, Japan, tai sähköpostitse osoitteeseen dpo@hhq.suzuki.co.jp.
	5. Magyar Suzuki Corporation Ltd:n tietosuojavastaavaan voi ottaa yhteyttä osoitteeseen: 2500 Esztergom, Schweidel JOZSEF utca 52, Hungary, tai sähköpostitse osoitteeseen dpo@suzuki.hu.
	6. Olemme sitoutuneet tekemään yhteistyötä kanssasi löytääksemme oikeudenmukaisen ratkaisun kaikkiin tietosuojaa koskeviin valituksiin tai huolenaiheisiin. Mikäli kuitenkin katsot, ettemme ole pystyneet auttamaan valituksesi tai huolenaiheesi ratkaisemisessa, sinulla on oikeus tehdä valitus toimivaltaiselle valvontaviranomaiselle.

HUOMAUTUS: Yllä olevia yhteystietoja tulee käyttää ainoastaan tiedusteluihin, jotka liittyvät tietosuojakäytäntöihimme ja sinua koskevien henkilötietojen käsittelyyn tässä Tietosuojaselosteessa mainitulla tavalla. Muissa tiedusteluissa ja pyynnöissä ota ystävällisesti yhteyttä oman maasi jälleenmyyjiin käyttämällä heidän yhteystietojaan, jotka ovat saatavilla täällä (https://www.globalsuzuki.com/globallinks/). Huomaa, että emme vastaa yllä olevien yhteystietojen kautta esitettyihin tiedusteluihin ja pyyntöihin, jotka eivät liity siihen, miten keräämme ja käsittelemme sinua koskevia henkilötietoja.

1. **Tietosuojaselosteeseen tehtävät muutokset**
	1. Voit ottaa kopion tästä Tietosuojaselosteesta. Saatamme muuttaa tai päivittää tätä Tietosuojaselostetta aika ajoin.
	2. Jos muutamme tätä Tietosuojaselostetta, ilmoitamme sinulle muutoksista. Jos tämän Tietosuojaselosteen muutoksilla on olennainen vaikutus henkilötietojen käsittelyn luonteeseen tai muutoin merkittävä vaikutus sinuun, toimitamme sinulle riittävän ajoissa ennakkoilmoituksen, jotta sinulla on mahdollisuus käyttää oikeuksiasi (esim. vastustaa käsittelyä).
	3. Tämä Tietosuojaseloste on päivitetty viimeksi 01.03.2024.